Քլարենս Նեշ

Քլարենս Նեշ (, ), ամերիկացի հնչյունավորող դերասան։ Դոնալդ բադի առաջին պաշտոնական ձայնը այս կերպարի հայտնվելուց ի վեր (1934) մինչև 1983 թվականը։

Կենսագրություն 
Քլարենս Չարլզ Նեշը ծնվել է 1904 թվականի դեկտեմբերի 7-ին Օկլահոմա նահանգի Ուաթոնգ քաղաքում։ Դեռևս դեռահաս ծնողների հետ տեղափոխվել է Կալիֆոռնիա։ Ավագ դպրոցն ավարտելուց հետո ապրուստ է վաստակել՝ Լոս Անջելեսի դպրոցների մոտ պոնիի լծված կառքով պտտվելով և  թռչունների ու կենդանիների ձայները նմանակելով։ 1920-ական թվականների վերջին KHJ ռադիոկայանում վարել է The Merrymakers սեփական շոուն։ 1932 թվականին նրան անձամբ նկատել է Ուոլթ Դիսնեյը, որը Նեշին հրավիրել է լսումների՝ հիացած լինելով դերասանի ձայնով։ Նեշը որպես հնչյունավորող դերասան աշխատանք է ստացել Դիսնեյ ստուդիայում, և նրա առաջին աշխատանքը դարձել է «Փոքրիկ իմաստուն հավիկը» մուլտֆիլմը, որտեղ հնչյունավորել է նոր կերպարին՝ Դոնալդ բադին։ Նեշը դարձել է այս կերպարի պաշտոնական ձայնը և նրան հնչյունավորել է կես դար։ Այն բանի շնորհիվ, որ Դոնալդ բադի ձայնը չափազանց անսովոր էր, ինքնատիպ, ինչպես ընկալման, այնպես էլ պատճենման համար, Նեշը ինքն է կրկնօրինակել Դոնալդին այլ երկրներում նրա մասնակցությամբ մուլտֆիլմեր ցուցադրելու համար («Ես սովորել եմ կռնչալ ֆրանսերեն, իսպաներեն, պորտուգալերեն, ճապոներեն, գերմաներեն և չինարեն»,- ասել է նա)՝ օգտագործելով հնչյունային այբուբենը։

1937 թվականին գումար կուտակելով՝ Նեշը կնոջ հետ տուն է գնել Գլենդել քաղաքում, որտեղ և ապրել է ամբողջ կյանքում («Մենք չենք ամուսնացել փողի պատճառով. ես ունեի 10 ցենտ, Մարգարեթը՝ 50»,- ասել է նա»)։ 1950-ական թվականների կեսերին Նեշը էկրանին սկսել է զգալիորեն ավելի քիչ հայտնվել, 1971 թվականին թոշակի է գնացել, չնայած 1980-ականների սկզբին ևս մեկ անգամ հայտնվել է էկրաններին։ Բացի հնչյունավորող դերասանի պաշտոնական աշխատանքից, Նեշը կամավոր այցելել է մանկական հիվանդանոցներ, մանկատներ՝ պարզապես ծանր հիվանդ երեխաներին Դոնալդ բադի ձայնով զվարճացնելու համար։

Երբ պարզ է դարձել, որ տարիքի պատճառով Նեշը շուտով չի կարողանա հնչյունավորել Դոնալդ բադին, նա մի քանի դերասաններից խումբ է հավաքել, որոնց սկսել է սովորեցնել Դոնալդի անկրկնելի ձայնը։ Այս դժվարին գործում ամենամեծ հաջողությունները ցույց է տվել Թոնի Անսելմոն, որը և այս պաշտոնում դարձել է Նեշին հաջորդողը․ 1986 թվականից մինչև այսօր Անսելմոն Դոնալդ բադի պաշտոնական ձայնն է։

1983 թվականին Նեշը ստացել է «Վինզոր Մաքքեյի» մրցանակը։

Անձնական կյանք և մահ 
1930 թվականի հունվարի 25-ին Նեշ Քլարենսը ամուսնացել է Մարգարեթ Ի․ Շիմանսի հետ (1910-1993)։ Ամուսինները 55 տարի ապրել են միասին, մինչև դերասանի մահը։ Զույգը ունեցել է երկու դուստր՝ Քեյ Հյուզը և Պեգի Հալբրատը։

1985 թվականի փետրվարի 20-ին Նեշ Քլարենսը մահացել է Providence Saint Joseph Medical Center հիվանդանոցում (Բըրբանք) լեյկեմիայից։ Թաղված է San Fernando Mission Cemetery գերեզմանատանը (Միշն Հիլզ)։ Նեշի մահից ութ տարի անց մահացել է Մարգարեթը, նրանք թաղված են կողք-կողքի, նրանց գերեզմանաքարի վրա ստիլիզացված սրտի ֆոնի վրա պատկերված են Դոնալդ և Դեյզի բադերը՝ իրար ձեռք բռնած։

Մահվան պահին Նեշը բացի երկու դստրերից ունեցել է ութ թոռ և հինգ ծոռ։

Ընտրված ֆիլմագրություն 
 Կես դար տևած իր կարիերայի ընթացքում Նեշ Քլարենսը հնչյունավորել է գրեթե 200 մուլտֆիլմեր և մուլտսերիալներ՝ շատ դեպքերում տիտրերում առանց հիշատակելու։

Մուլտֆիլմեր և մուլտսերիալներ 

 1934՝ Փոքրիկ իմաստուն հավիկը / The Wise Little Hen՝ Դոնալդ բադ
 1934՝ Համերգ որբերի համար / Orphan's Benefit՝ Դոնալդ բադ
 1934՝ Շներ առևանգողը / The Dognapper՝ Միկի Մաուս / Դոնալդ բադ
 1935՝ Համերգ / The Band Concert՝ Դոնալդ բադ
 1935՝ Միկկի հրշեջ խումբը / Mickey's Fire Brigade՝ Դոնալդ բադ
 1936՝ Միկի Մաուսը և պոլո խաղի թիմը / Mickey's Polo Team՝ Դոնալդ բադ
 1936՝ Տեղափոխման օր / Moving Day՝ Դոնալդ բադ
 1937՝ Դոն Դոնալդ / Don Donald՝ Դոնալդ բադ / Դեյզի Դակ
 1937՝ Միկին և մրցակիցները / Mickey's Amateurs՝ Դոնալդ բադ
 1937՝ Ժամանակակից գյուտեր / Modern Inventions՝ Դոնալդ բադ
 1937՝ Հանգիստ Հավայան կղզիներում / Hawaiian Holiday՝ Դոնալդ բադ
 1937՝ Ժամացույցներ մաքրող / Clock Cleaners՝ Դոնալդ բադ
 1937՝ Դոնալդի ջայլամը / Donald's Ostrich՝ Դոնալդ բադ
 1937՝ Միայնակ ուրվականներ / Lonesome Ghosts՝ Դոնալդ բադ
 1938՝ Նավաշինարարներ / Boat Builders՝ Դոնալդ բադ
 1938՝ Դոնալդի զարմիկները / Donald's Nephews՝ Դոնալդ բադ / Բիլին, Վիլին և Դիլին
 1938՝ Միկիի վագոնիկը / Mickey's Trailer՝ Դոնալդ բադ
 1938՝ Մայր սագը գնում է Հոլիվուդ / Mother Goose Goes Hollywood՝ Դոնալդ բադ
 1939՝ Դոնալդի զարմիկները / Donald's Cousin Gus՝ Դոնալդ բադ
 1940՝ Պինոկիո / Pinocchio՝ արձան / կապիկներ
 1941՝ 90-ականների ոճով / The Nifty Nineties՝ Դոնալդ բադ / Դեյզի Դակ / Բիլին, Վիլին և Դիլին
 1942՝ Դոնալդի որոշումը / Donald's Decision՝ Դոնալդ բադ
 1942՝ Բոլորը միասին / All Together՝ Դոնալդ բադ
 1942՝ Սիմֆոնիկ ժամ/ Symphony Hour՝ Դոնալդ բադ
 1942` Դոնալդի ծառայությունը / Donald Gets Drafted՝ Դոնալդ բադ
 1942՝ Ֆյուրեյի դեմքը / Der Fuehrer's Face՝ Դոնալդ բադ
 1942՝ Նոր ոգի / The New Spirit՝ Դոնալդ բադ
 1943՝ Ներքին պաշտպանություն / Home Defense՝ Դոնալդ բադ / Բիլին, Վիլին և Դիլին
 1943՝ 43-րդ տարվա ոգին / The Spirit of '43՝ Դոնալդ բադ
 1944՝ Դոնալդ Դակը և գորիլան / Donald Duck and the Gorilla՝ Դոնալդ բադ / Բիլին, Վիլին և Դիլին
 1944՝ Բադ-Կոմանդոս / Commando Duck՝ Դոնալդ բադ
 1944՝ Երեք կաբալյերոները / The Three Caballeros՝ Դոնալդ բադ
 1945՝ Դոնալդի ոճրագործությունը / Donald's Crime՝ Դոնալդ բադ / Բիլին, Վիլին և Դիլին
 1946՝ Հարավի երգը / Song of the South՝ պարոն Սիալիա
 1947՝ Դոնալդի երկընտրանքը/ Donald's Dilemma՝ Դոնալդ բադ
 1947՝ Ուրախներն ու անհոգները / Fun and Fancy Free՝ Դոնալդ բադ / Կատու
 1948՝ Նախաճաշ երեքի համար / Three for Breakfast՝ Դոնալդ բադ
 1948՝ Թեյ 200 հոգու համար / Tea for Two Hundred՝ Դոնալդ բադ
 1949՝ Պաշար ձմեռվա համար / Winter Storage՝ Դոնալդ բադ
 1949՝ Խաղալիքների սիրահարները / Toy Tinkers՝ Դոնալդ բադ
 1952՝ Դրամապանակ կամ կյանք / Trick or Treat՝ Դոնալդ բադ / Բիլին, Վիլին և Դիլին
 1953՝ Դոնալդի երիտասարդության շատրվանը / Don's Fountain of Youth՝ Դոնալդ բադ / Բիլին, Վիլին և Դիլին
 1953՝ Խիստ արջը / Rugged Bear՝ Դոնալդ բադ
 1953՝ Աշխատանք ընկույզի համար / Working for Peanuts՝ Դոնալդ բադ
 1955՝ Որսն արգելված է / No Hunting՝ Դոնալդ բադ
 1955՝ Ծառի վրա / Up a Tree՝ Դոնալդ բադ
 1956՝ Չիպը տախտակամածի վրա / Chips Ahoy՝ Դոնալդ բադ
 1961՝ 101 դալմատին / One Hundred and One Dalmatians՝ երկրորդական կերպարներ
 1981՝ Աղվեսն ու որսաշունը / The Fox and the Hound՝ արջի մռնչոց
 1983՝ Միկիի սուրբծննդյան պատմությունը / Mickey's Christmas Carol՝ Ֆրեդը, Էբենեզեր Սկրուժի եղբորորդին (Դոնալդ բադ)

Այլ աշխատանքներ 
 1941՝ Անզիջող վիշապը / The Reluctant Dragon՝ Կամեո / Դոնալդ բադ
 1952՝ Աշխարհի ամենամեծ շոուն / The Greatest Show on Earth՝ Հանդիսատեսը կրկեսում(տիտրերում նշված չէ)
 1956՝ Օր Դոնալդ բադի կյանքից / A Day in the Life of Donald Duck (մուլտսերիալի էպիզոդ «Դիսնեյլենդ»)՝ այստեղ անիմացիոն Դոնալդը անձամբ է հանդիպում Քլարենս Նեշի հետ, և նրանք զրույց են ունենում բարձրացված ձայների վերաբերյալ՝ կապված հերոսի առանձնահատուկ ձայնի հետ
 1979՝ Mickey Mouse Disco՝ երաժշտական ալբոմ, երգի կատարում Macho Duck
 1984՝ Դոնալդ բադի ծննդյան 50-րդ տարեդարձը/ Donald Duck's 50th Birthday՝ Դոնալդ բադ / Կամեո

 Փաստեր 

 Քլարենս Նեշին հաճախ սխալմամբ են վերագրում Դոնալդ բադի Disco Duck'' ելույթում (1976)՝ իրականում նրան այստեղ հնչունավորել է Ռիկ Դիսը։

Ծանոթագրություններ 

Դեկտեմբերի 7 ծնունդներ
1904 ծնունդներ
Փետրվարի 20 մահեր
1985 մահեր
Լոս Անջելես քաղաքում մահացածներ
20-րդ դարի դերասաններ
Լեյկոզից մահացածներ
Ամերիկացի դերասաններ
Ամերիկացի երգիչներ
Ամերիկացի կատակերգուներ
Հնչյունավորողներ